CELEX: 31993R2186
Language: bg
Date: 1993-07-22 00:00:00
Title: Регламент (ЕИО) № 2186/93 на Съвета от 22 юли 1993 година относно общностната координация в областта на изготвянето на търговски регистри за статистически цели

13/ 13
            
            
               BG
            
            
               Официален вестник на Европейския съюз
            
            
               10
            
         31993R2186
   
               L 196/1
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕГЛАМЕНТ (ЕИО) № 2186/93 НА СЪВЕТА
   
   от 22 юли 1993 година
   относно общностната координация в областта на изготвянето на търговски регистри за статистически цели
   СЪВЕТЪТ НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност, и по-специално член 213 от него,
   като взе предвид предложението на Комисията,
   като има предвид, че единният пазар увеличава потребността от подобряване на статистическата сравнимост с цел изпълнение на изискванията на Общността; като има предвид, че за да се постигне това подобряване, следва да бъдат приети общи определения и описания за предприятията и другите статистически единици, които следва да бъдат обхванати;
   като има предвид, че следва да бъдат изготвени и актуализирани регистри, с цел да се събира информация относно тези статистически единици;
   като има предвид, че има нарастваща необходимост от информация относно структурата на предприятията, необходимост, на която настоящата статистика на Общността не може да отговори;
   като има предвид, че търговските регистри за статистически цели са необходим инструмент за проследяване на структурните промени в икономиката, предизвикани от такива процеси като съвместни предприятия, съсобственост, изкупувания, сливания и поглъщания;
   като има предвид, че е призната важната роля, която играят публичните предприятия в националните икономики на държавите-членки, по-специално в Директива 80/723/ЕИО (1) на Комисията, член 2 от която също дава определение на такива предприятия; като има предвид, че поради това те следва да бъдат идентифицирани в търговските регистри;
   като има предвид, че част от статистика понастоящем не е налична, по-специално в секторите с многобройни малки или средни предприятия (МСП), например в областта на услугите, тъй като не съществува регистър на тези предприятия за статистически цели;
   като има предвид, че търговските регистри са един от елементите в съгласуването на противоречивите изисквания за нарасналата информация относно предприятията и изясняване на техните административни тежести, по-специално като се използва съществуващата информация в административните и законовите регистри и по-специално в случая на МСП, съгласно Препоръка 90/246/ЕИО (2);
   като има предвид, че търговските регистри за статистически цели представляват основен елемент на системите за информация относно предприятията, като създават възможност да се организират и координират статистическите проучвания чрез предоставяне на база за статистически извадки, възможности за екстраполиране и средства за мониторинг на отговорите на предприятията, по-специално обхванатите от Директиви 78/660/ЕИО (3) и 83/349/ЕИО (4);
   като има предвид, че въвеждането на нова статистическа система за събиране на данни, обхващаща търговията със стоки и извършването на услуги между държавите-членки, изисква регистър на тези лица, от които се изисква да дават информация; като има предвид, че е желателно този регистър на лица, от които се изисква да предоставят информация, да бъде създаден на основата на централен регистър на предприятията, използван за статистически цели;
   като има предвид, че търговските регистри за статистически цели са на различен етап на изграждане във всяка държава-членка; като има предвид, че продължителното и скъпоструващо разработване на тези регистри може да бъде осъществено само на два етапа, първият от които трябва да е свързан с хармонизирането на основните статистически единици в съответствие с утвърден график,
   ПРИЕ НАСТОЯЩИЯ РЕГЛАМЕНТ:
   Член 1
   Цели
   Държавите-членки установяват един или повече хармонизирани регистри за статистически цели с дефинициите и обхвата, определени в следващите членове.
   Член 2
   Дефиниции
   1.   По смисъла на настоящия регламент:
   
               а)
            
            
               „законова единица“ означава юридическа единица, както е определена в раздел II.А.3 от приложението към Регламент (ЕИО) № 696/93 (5);
            
         
               б)
            
            
               „предприятие“ означава предприятие, както е определено в раздел III.А от приложението към посочения регламент.
               Връзката между предприятието и законовата единица по-долу се изразява, както следва:
               
                           —
                        
                        
                           предприятието е прикрепено към една или повече законови единици, и
                        
                     
                           —
                        
                        
                           законовата единица е отговорна за предприятието;
                        
                     
         
               в)
            
            
               „местен клон“ означава местен клон, както е определен в раздел III.Е от приложението към Регламент (ЕИО) № 696/93.
               Връзката между местния клон и предприятието по-долу се изразява, както следва:
               
                           —
                        
                        
                           местният клон е зависим от предприятието.
                        
                     
         2.   Настоящият регламент се прилага само за статистически отчетни единици, които осъществяват изцяло или частично производствена дейност.
   Член 3
   Обхват
   1.   В съответствие с определенията, дадени в член 2, и като се спазват ограниченията, определени в този член, трябва да бъдат създадени регистри за:
   
               —
            
            
               всички предприятия, осъществяващи икономически дейности, допринасящи за брутния вътрешен продукт по пазарни цени (БВП),
            
         
               —
            
            
               законовите единици, отговарящи за тези предприятия,
            
         
               —
            
            
               местните единици, зависими от тези предприятия.
            
         Това изискване обаче не се прилага за домакинства:
   
               —
            
            
               доколкото стоките, които те произвеждат, са за тяхно собствено потребление,
            
         
               —
            
            
               доколкото услугите, които те извършват, са свързани с отдаване под наем на собствена или наета собственост (група 70.2 от Статистическата класификация на икономическите дейности в Европейската общност (NACE Rev. 1), установена с Регламент (ЕИО) № 3037/90 (6).
            
         Включването на:
   
               —
            
            
               предприятия, чиято основна дейност се отнася към раздели A, B или L от NACE Rev. 1,
            
         
               —
            
            
               законови единици, които отговорят за тях,
            
         
               —
            
            
               местни единици, които зависят от тях,
            
         не е задължително.
   Степента, до която малките предприятия, които не са от значение за статистиката на държавите-членки, следва да бъдат включени в регистрите, се определя съгласно процедурата, установена в член 9.
   2.   Предприятията, законовите единици и местните единици, посочени в параграф 1, се регистрират в съответствие с графика, установен в приложение I.
   3.   Отделната регистрация на законови единици не е задължителна, в случай че цялото съдържание на информацията за такива законови единици е включено във вписването в регистъра за предприятията.
   Правилата за такава регистрация се приемат в съответствие с процедурата, установена в член 9.
   Член 4
   Характеристики на регистъра
   Единиците, вписани в регистъра, се характеризират с идентификационен номер и описание, определени в приложение II.
   Член 5
   Актуализиране
   1.   Най-малко един път годишно се актуализира следното:
   
               а)
            
            
               вписванията в регистъра и заличаванията от него;
            
         
               б)
            
            
               променливите, определени в приложение II, параграф 1, букви б) и е);
            
         
               в)
            
            
               за единиците, които са предмет на ежегодните анализи, променливите, установени в приложение II, параграф 3, букви б), в), г), д) и е), доколкото тези променливи са включени в проучването.
            
         Като общо правило информацията, получена от административни източници или годишни проучвания, се актуализира ежегодно, останалата информация се актуализира на всеки четири години.
   2.   В края на първото тримесечие на всяка календарна година държавите-членки изготвят копие на регистъра в състоянието му към тази дата и съхраняват това копие в продължение на 10 години за целите на статистиката.
   Член 6
   Достъп до информацията
   Когато Комисията изиска това, след получаване на становището на комитета, предвидено в член 9, държавите-членки извършват статистически анализ на регистрите и предават резултатите, включително данните, обявени за конфиденциални от държавите-членки съгласно националното законодателство или практиката, свързана със статистическата конфиденциалност, в съответствие с Регламент (Евратом, ЕИО) № 1588/90 на Съвета от 11 юни 1990 г. за предаването на данни, предмет на статистическа конфиденциалност, на Статистическата служба на Европейските общности (7).
   Член 7
   Достъп до административни или съдебни регистри
   Всеки национален статистически институт е оправомощен да събира за статистически цели информацията, представляваща предмет на настоящия регламент, съдържаща се в административни или съдебни архиви, събрана на националната им територия, в съответствие с условията, определени от националното право.
   Член 8
   Правила за прилагане
   Правилата за прилагане на членове 3, 4, 5 и 6 и приложения I и II, както и мерките, необходими за приемане на тези правила, и каквито и да било дерогации от членове 3, 4 и 5 или от приложенията, се приемат в съответствие с процедурата, установена в член 9.
   Член 9
   Процедура
   1.   Представителят на Комисията представя на Статистическия програмен комитет, учреден с Решение 89/382/ЕИО/Евратом (8), проект за мерките, които трябва да се приемат. Комитетът дава своето становище относно този проект в рамките на определен срок, който председателят може да определи в зависимост от спешността на въпроса. Комитетът приема становището си с мнозинството, определено в член 148, параграф 2 от Договора, за приемане на решения, които Съветът взема по предложение на Комисията. Гласовете на представителите на държавите-членки в рамките на комитета се претеглят по начина, определен в посочения член. Председателят не гласува.
   
               2.
            
            
               
                           а)
                        
                        
                           Комисията приема мерки, които се прилагат незабавно.
                        
                     
                           б)
                        
                        
                           Ако мерките не са в съответствие със становището на комитета, Комисията незабавно съобщава на Съвета за тях. В този случай Комисията отлага прилагането на мерките, по които се е произнесла, за срок от три месеца от датата на такова съобщение.
                        
                     
         Съветът може да вземе различно решение с квалифицирано мнозинство в рамките на срока, установен в предходната алинея.
   Член 10
   Отчет на Комисията
   В рамките на четири години от датата на приемане на настоящия регламент Комисията представя на Съвета отчет във връзка с прилагането на регламента, който може да бъде съпроводен със съответни предложения предвид придобития опит.
   Член 11
   Настоящият регламент влиза в сила на двадесетия ден след публикуването му в Официален вестник на Европейските общности.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 22 юли 1993 година.
      
         
            За Съвета
         
         
            Председател
         
         M. OFFECIERS-VAN DE WIELE
         
      
   
   
      (1)  Директива 80/723/ЕИО на Комисията от 25 юни 1980 г. относно прозрачността на финансовите отношения между държавите-членки и държавните предприятия (ОВ L 195, 29.7.1980 г., стр. 35). Директива, изменена с Директива 85/413/ЕИО (ОВ L 229, 28.8.1985 г., стр. 20).
   
      (2)  Препоръка 90/246/ЕИО на Съвета от 28 май 1990 г. относно прилагането на политика на опростяване на административните процедури за малките и средните предприятия в държавите-членки (ОВ L 141, 2.6.1990 г., стр. 55).
   
      (3)  Четвърта директива 78/660/ЕИО на Съвета от 25 юли 1978 г., приета в изпълнение на член 54, параграф 3, буква ж) от Договора, относно годишните финансови отчети на някои видове дружества (ОВ L 222, 14.8.1978 г., стр. 11). Директива, последно изменена с Директива 90/605/ЕИО (ОВ L 317, 16.11.1990 г., стр. 60).
   
      (4)  Седма директива 83/349/ЕИО на Съвета от 13 юни 1983 г., приета в изпълнение на член 54, параграф 3, буква ж) от Договора, относно консолидираните финансови отчети (ОВ L 193, 18.7.1983 г., стр. 1). Директива, последно изменена с Директива 90/605/ЕИО (ОВ L 317, 16.11.1990 г., стр. 60).
   
      (5)  Регламент (ЕИО) № 696/93 на Съвета от 15 март 1993 г. относно статистическите единици за целите на наблюдението и анализа на производствената система в Общността (ОВ L 76, 30.3.1993 г., стр. 1).
   
      (6)  ОВ L 293, 24.10.1990 г., стр. 1.
   
      (7)  ОВ L 151, 15.6.1990 г., стр. 1.
   
      (8)  ОВ L 181, 28.6.1989 г., стр. 47.
   ПРИЛОЖЕНИЕ I
   График за вписване в регистъра
   Предприятията, определени в член 2 и вписани в съответствие с член 3, се вписват в регистъра преди 1 януари 1996 г. За законовите единици и местните единици се предоставя продължение на срока от една година.
   ПРИЛОЖЕНИЕ II
   Идентификационен номер и описание
   1.   Вписването в регистъра за законови единици съдържа следната информация:
   
               а)
            
            
               идентификационен номер;
            
         
               б)
            
            
               име, адрес (включително пощенски код) и по избор: телефон, електронна поща и номера на факс и телекс;
            
         
               в)
            
            
               изискване за юридическата единица да публикува годишното си приключване (Да/Не);
            
         
               г)
            
            
               дата на регистрация за юридическите лица или дата на официално признаване като икономически субект за физическите лица;
            
         
               д)
            
            
               дата, на която законовата единица престава да бъде юридически отговорна за едно предприятие;
            
         
               е)
            
            
               юридическа форма на единицата;
            
         
               ж)
            
            
               име и адрес на всяка неустановена в страната законова единица, различна от физическото лице, ръководещо законовата единица (по избор);
            
         
               з)
            
            
               идентификационен номер в регистъра на законовата единица, контролираща законовата единица (по избор);
            
         
               и)
            
            
               характер на „публичното предприятие“ на законовата единица по смисъла на Директива 80/723/ЕИО на Комисията (1) (Да/Не) (само за юридически лица);
            
         
               й)
            
            
               позоваване на други свързани източници, включително митнически, в които е вписана юридическата единица и които съдържат информация, която може да бъде използвана за статистически цели;
            
         
               к)
            
            
               позоваване на Регистъра на икономическите субекти в рамките на Общността, създаден в съответствие с Регламент (ЕИО) № 3330/91 на Съвета от 7 ноември 1991 г. относно статистическата информация, свързана с търговията на стоки между държавите-членки (2).
            
         2.   Вписването на местната единица съдържа следната информация:
   
               а)
            
            
               идентификационен номер;
            
         
               б)
            
            
               име, адрес и друга идентификационна информация, както е установено в параграф 1, буква б) от настоящото приложение;
            
         
               в)
            
            
               код на дейността на четиризначно ниво (клас) от NACE Rev. 1;
            
         
               г)
            
            
               второстепенни дейности, ако има такива, на четиризначно ниво от NACE Rev. 1 (по избор);
            
         
               д)
            
            
               численост на работната сила, както е определено в параграф 3, буква д) от настоящото приложение;
            
         
               е)
            
            
               дата на начало на дейностите, чиито кодове са дадени в буква в);
            
         
               ж)
            
            
               дата на окончателно прекратяване на дейностите;
            
         
               з)
            
            
               код на географското местоположение (териториални единици);
            
         
               и)
            
            
               позоваване на свързани регистри, в които фигурира местната единица и които съдържат информация, която може да бъде използвана за статистически цели;
            
         
               й)
            
            
               идентификационен номер в регистъра на предприятието, на което е подчинена местната единица;
            
         
               к)
            
            
               дейност, осъществявана в местната единица, представляваща спомагателна дейност на предприятието, на което е подчинена (Да/Не).
            
         3.   Вписването за предприятието съдържа следната информация:
   
               а)
            
            
               идентификационен номер;
            
         
               б)
            
            
               идентификационен/нни номер/а на юридическата/ите единица/и, отговорна/и юридически за предприятието;
            
         
               в)
            
            
               код на дейност на предприятието на четиризначно ниво (клас) от NACE Rev. 1, в който е включена основната дейност или всички дейности на предприятието;
            
         
               г)
            
            
               второстепенни дейности, ако има такива, на четиризначно ниво от NACE Rev. 1, ако те възлизат на 10 % от общата брутна добавена стойност на всички дейности по факторна себестойност за всяка или представляват 5 % или повече от националната дейност от този вид; тази точка се отнася само за предприятия, които са предмет на статистически проучвания;
            
         
               д)
            
            
               численост: измерена по броя на заетите лица или ако липсва такава информация, чрез отнасяне към един от следните класове съгласно броя на заетите лица: 0; 1; 2; от 3 до 4; от 5 до 9; от 10 до 19; от 20 до 49; от 50 до 99; от 100 до 149; от 150 до 199; от 200 до 249; от 250 до 499; от 500 до 999; 1 000; над 1 000; брой за хиляди;
            
         
               е)
            
            
               дата на начало на дейностите на предприятието;
            
         
               ж)
            
            
               дата на окончателно прекратяване на дейностите на предприятието;
            
         
               з)
            
            
               нетен оборот от продажба на стоки и услуги (с изключение на финансовите посредничества); в случай че липсва такава информация, чрез отнасяне към клас по размер, определен, както следва (в милиони екю): [0, 1]; [1, 2]; [2, 4]; [4, 5]; [5, 10]; [10, 20]; [20, 40]; [40, 50]; [50, 100]; [100, 200]; [200, 500]; [500, 1 000]; [1 000, 5 000]; 5 000 + (по избор за оборот, непревишаващ 2 милиона ECU);
            
         
               и)
            
            
               нетни активи (активи след приспадане на амортизацията, намалена със задълженията само към финансовите посредници (по избор).
            
         
      (1)  ОВ L 195, 29.7.1980 г., стр. 35.
   
      (2)  ОВ L 316, 16.11.1991 г., стр. 1. Регламент, изменен с Регламент (ЕИО) № 3046/92 (ОВ L 307, 23.10.1992 г., стр. 27).